登香炉峰寄远人
前登香炉峰，却指湓城郡。大江北潮海，崇岳南作镇。相逢虎溪子，轻策聊一振。水石动寒光，风松洒高韵。忧来独成语，忽忽千里愤。六朝空遗文，三国无尺烬。孤禽下云久，远树入烟尽。客恨厌山重，归心喜流顺。故人潇湘别，即此无音信。憔悴十年心，谁人不缁磷。
主题：山水、怀人
情感：愁绪、失意、想家